stanford-oval/wikipedia huggingface dataset:
Salome (vuoden 1918 elokuva)
Juoni

Herodias ottaa avioeron miehestään ja menee naimisiin miehensä veljen Herodes Antipaksen, Juudean kuvernöörin kanssa. Johannes Kastaja vastustaa tätä ja hänet vangitaan. Salome, Herodiasen tytär ja Herodesin tytärpuoli ja veljentytär tapaa Johanneksen vankilassa. Salome rakastuu intohimoisesti, mutta Johannes Kastaja torjuu hänet. Salome haluaa kostaa torjunnan, joten hän tanssii viettelevästi Herodesille ja saa siitä hyvästä mitä tahansa haluaa. Hän haluaa kuninkaalta Johannes Kastajan pään. Toive kostautuu kuitenkin Salomelle, kun hän kuolee murskautuessaan roomalaisten legioonan kilpien piikkien alla.
Näyttelijät

| 0 | 1 | 2 |
| --- | --- | --- |
|  Theda Bara  | … |  Salome   |
|  G. Raymond Nye  | … |  Kuningas Herodes   |
|  Alan Roscoe (nimellä Albert Roscoe)   | … |  Johannes Kastaja   |
|  Herbert Heyes  | … |  Sejanus   |
|  Bertram Grassby  | … |  Prinssi David   |
|  Genevieve Blinn  | … |  Kuningatar Marian   |
|  Vera Doria  | … |  Naomi   |
|  Al Fremont (nimellä Alfred Fremont)  | … |  Galla   |
Aiheesta muualla

Wikimedia Commonsissa on kuvia tai muita tiedostoja aiheesta .
Salome Internet Movie Databasessa (englanniksi)
Salome Silent Erassa (englanniksi)
Salome Doctor Macrossa (englanniksi)
Salome TCM Movie Databasessa (englanniksi)
Sweco

| Sweco AB |
| --- | --- |

Osake:  OMXS: SWEC B
Markkina-arvo:   23 769 milj. SEK (31.12.2018)
ISIN:  SE0000489080, SE0000489098
Toimitusjohtaja:  Åsa Bergman
Puheenjohtaja:  Johan Nordström
Kotipaikka:  Tukholma, Ruotsi
Toimiala:  suunnittelu- ja asiantuntijapalvelut
Liikevaihto:   18 735 milj. SEK (2018)
Liikevoitto:   1 554 milj. SEK (2018)
Nettotulos:   1 254 milj. SEK (2018)
Henkilöstö:   16 422 (31.12.2018)
Kotisivu:  www.sweco.fi
Infobox OKVirheellinen NIMI-arvo: 
Sweco AB on ruotsalainen kansainvälisesti toimiva rakennus-, energia- ja ympäristöalan asiantuntijayritys, jolla on toimipaikkoja ja tytäryhtiöitä yhteensä 14 maassa. Swecon osake on listattuna Tukholman pörssissä.
Sweco tuottaa suunnittelu- ja konsultointipalveluja rakennetekniikan, arkkitehtuurin, talotekniikan, teollisuuden sekä ympäristö- ja yhdyskuntatekniikan aloilla ja tarjoaa myös projektinjohto- ja rakennuttamispalveluita. Konsernin palveluksessa oli vuonna 2019 noin 16 000 työntekijää, joista noin 2 100 työskentelee Suomessa.
Sweco-konsernin liiketoiminta oli vuonna 2019 jaettu kahdeksaan liiketoiminta-alueeseen: Belgia, Tanska, Suomi, Saksa & Keski-Eurooppa, Alankomaat, Norja, Ruotsi ja Iso-Britannia.
Aiheesta muualla

Sweco
Swecon sijoittajasivusto (Arkistoitu – Internet Archive) (ruotsiksi, englanniksi)
Rolf Sorg

| Rolf Sorg |
| --- | --- |

Henkilötiedot
Syntynyt: Ludwigshafen, Saksa
Kansalaisuus:  Luxemburg
Ammatti:  PM-Internationalin toimitusjohtaja
Aiheesta muualla
Kotisivu
Rolf Sorg on saksalaissyntyinen yrittäjä ja PM-International AG:n perustaja ja toimitusjohtaja.
Ura

Rolf Sorg kiinnostui suoramyynnistä opiskeluaikoinaan, kun hän halusi ansaita hieman ylimääräistä. Muutaman menestyksekkään alalla vietetyn vuoden jälkeen hän päätti keskeyttää koneenrakennusalan opintonsa ja keskittyä täydellisesti liiketoimintaan.
Vuonna 1993, kun hänen työnantajansa teki ennalta arvaamatta konkurssin, Sorg perusti PM-Cosmetics GmbH:n, jonka ensimmäinen toimipaikka oli Saksan Limburgerhofissa. Vuonna 1994 perustettiin emoyhtiö PM-International Luxemburgissa. Vuonna 2009 yrityksen liikevaihto saavutti 100 miljoonan euron rajapyykin, ja vuonna 2016 se oli 460 miljoonaa dollaria.
Sorg on asunut Luxemburgissa vuodesta 1998, ja hän on Luxemburgin kansalainen. Hän on naimisissa Vicki Sorgin kanssa, joka toimii yhtiössä hyväntekeväisyyslähettiläänä. Sorg on kahden lapsen isä.
Vuonna 2014 saksalainen Manager Manazin valitsi Sorgin yhdeksi vuoden yrittäjistä. Vuonna 2022 hänen yrityksensä sijoittui 9. sijalle Direct Selling News Global 100 -listalla.
Kunnianosoitukset ja palkinnot

Vuonna 2016 Rolf Sorg oli seitsemännen kerran finalistina ”vuoden yrittäjä” -kilpailuissa, joissa palkitaan yritysjohtamisen huippusuorittajia Saksassa ja Luxemburgissa.
WFDSA (World Federation of Direct Selling Association, suoramyyntijärjestöjen maailmanliitto): WFDSA:n toimitusjohtajajäsenet valitsivat Rolf Sorgin neuvostoonsa.
Sweet Lovin’

| ”Sweet Lovin’” Sigala ft>  Bryn Christopher |
| --- | --- | --- |

Singlen tiedot
 Albumilta: Brighter Days
 Äänitetty : 2015
 Julkaistu: 4. joulukuuta 2015
 Formaatti: digitaalinen lataus
 Kesto: 03.22 (radioversio) 04.57 (pidennetty versio)
 Levy-yhtiö: Ministry of Sound
Sigalan muut singlet
| ”Easy Love” 2015 | ”Sweet Lovin’” 2015 | ”Say You Do” 2016 |
Bryn Christopherin muut julkaisut
| ”City Lights” 2015 | ”Sweet Lovin’” 2015 | ”Me, Myself & I” 2018 |
Sweet Lovin’ on brittiläismuusikko Sigalan kappale, jolla vierailee myös brittiläinen laulaja-lauluntekijä Bryn Christopher. Sen julkaisi Ministry of Sound Sigalan Brighter Days -debyyttistudioalbumin toisena singlenä 4. marraskuuta 2015. ”Sweet Lovin’” on saavuttanut julkaisunsa jälkeen muun muassa Britannian singlelistalla sijan 3 sekä Irlannin singlelistalla sijan 6. Sen lisäksi kappale pääsi singlelistan viiden parhaan joukkoon myös Tšekissä ja Skotlannissa. Britanniassa kappale ylitti platinalevyrajan 600 000 myydyllä kopiolla.
Kappaleelle on toteutettu myös musiikkivideo, joka julkaistiin videopalvelu YouTubessa 13. marraskuuta 2015. Los Angelesissä kuvatulla videolla nähdään LA Roller Girls Entertainmentin jäsen Candice Heiden rullaluistelemassa pitkin katuja sekä levittämässä punaista savupilveä, joka saa kaikki savun keskelle joutuneet tanssimaan kappaleen tahdissa. Videon lopussa hän liittyy muiden savupilviä jättävien rullaluistelijoiden pariin, joihin lukeutuu muun muassa Nicole Leonard sekä tanssija Marissa Heart.
Käännös suomeksi
Switch (Iggy Azalean kappale)

| ”Switch” Iggy Azalea ft>  Anitta |
| --- | --- | --- |

Singlen tiedot
 Äänitetty : elokuu 2016 – helmikuu 2017
 Julkaistu: 19. toukokuuta 2017
 Formaatti: digitaalinen lataus
 Tuottaja(t): The Family, Eric Weaver
 Tyylilaji: pop-rap
 Kesto: 03.09
 Levy-yhtiö: Def Jam Recordings
Iggy Azalean muut singlet
| ”Mo Bounce” 2017 | ”Switch” 2017 | ”Savior” 2018 |
Anittan muut singlet
| ”Você Partiu Meu Coração” 2017 | ”Switch” 2017 | ”Paradinha” 2017 |
Switch on australialaisräppäri Iggy Azalean kappale, jolla vierailee myös brasilialaislaulaja Anitta. Sen julkaisi Def Jam Recordings singlenä 19. toukokuuta 2017. Kappaleen ovat sanoittaneet Azalea, Anton Hård af Segerstad, Akil King, Christopher Martin, Christopher Wallace, Jalacy J. Hawkins, Georgia Ku, Kyle Owens ja Maurice "Verse" Simmonds. Kappaleen tuotannosta vastasivat puolestaan The Family sekä Eric Weaver. "Switch" on pop-kappale trooppisella vivahteella ja latinalaisella tyylillä, jonka esittämisessä käytetään instrumentaaleina muun muassa bassoa, keveitä jousisoittimia, bongoa ja käsitaputuksia.
Käännös suomeksi
Suljettu joukko

Suljettu joukko on matemaattinen joukkoa koskeva käsite.
Olkoon  (X,{\mathcal {T}}) topologinen avaruus. Osajoukkoa  E\subset X kutsutaan suljetuksi joukoksi jos ja vain jos sen komplementti  \complement E\in {\mathcal {T}}. Toisin sanoen joukko on suljettu jos ja vain jos sen komplementti on avoin (topologiassa  {\mathcal {T}}).
Voidaan osoittaa, että jokainen suljettujen joukkojen leikkaus on suljettu. Myös jokainen suljettujen joukkojen äärellinen yhdiste eli unioni on suljettu. Tyhjä joukko on samanaikaisesti sekä suljettu että avoin, koska se toteuttaa molempien määritelmät.
Mikäli määräämme reaaliakselille  \mathbb {R}  itseisarvon virittämät avoimet joukot, niin erityisesti  \mathbb {R} :n avoimet välit ovat nyt avoimia joukkoja. Tästä seuraa, että esimerkiksi suljetut välit  [a,b] ovat suljettuja joukkoja, sillä niiden komplementti saadaan avoimien välien  ]-\infty ,a[ ja  ]b,\infty [ yhdisteenä, joka on topologian määritelmän mukaan avoin joukko.
Kirjallisuutta

Thompson, Jan & Martinsson, Thomas: Matematiikan käsikirja.  Helsinki:  Tammi, 1994.  ISBN 951-31-0471-0.
Jalava, Väinö: Moderni analyysi I.  (15)  Tampere:  TTKK, 1976.  ISBN 951-720-223-7.
Sähkönitoja

Sähkönitoja tai niittipistooli on sähköinen laite, jonka avulla laitetaan niitein kiinni eri materiaaleja. Sitä käytetään esimerkiksi verhoilukankaiden ja -nahkojen kiinnittämiseen. Joillakin sähkönitojien malleilla voidaan kiinnittää myös nauloja. Jotkut mallit taas sopivat paperin nidontaan toimistoihin ja kaupan kassalle.
Saija-Pirtti

| Saija-Pirtti> Saijan kansantalo |
| --- | --- |
Sijainti:  Saija, Salla
Valmistumisvuosi:  1952
Omistaja:  Saijan Kansantalo yhdistys
Runkorakenne:  hirsi
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Saijan kansantalo eli Saija-Pirtti on Sallan kunnan Saijan kylässä sijaitseva työväentalo.
Historiaa

Taloyhdistyksen perustava kokous pidettiin 26. maaliskuuta 1951, ja se rekisteröitiin 1952 Saijan kansantaloyhdistys ry -nimellä. Tontti ostettiin Kaunisharjulta. Tukit saatiin lahjoituksina, ja sahaus tehtiin talkoilla. Talon piirustukset tehtiin ensin tupakka-askin kanteen, ja myöhemmin ne piirrettiin puhtaaksi rakennuslupaa varten. Perustukset tehtiin kevätkesästä 1951, ja heti niiden valmistuttua aloitettiin rungon rakentaminen. Työtä tehtiin paljon talkoilla, mutta työn jouduttamiseksi yhdistys palkkasi myös kirvesmiehiä töihin. Osuusliikkeestä ostettiin hieman pintavialliset ovet ja ikkunat edullisesti. Lattialautoja varten tehtiin rahakeräys, johon osallistui myös kyläläisiä, jotka eivät olleet työväenaatteen kannattajia. Käyttökuntoon rakennus saatiin 1952, päällyslaudoitus valmistui kesällä 1953. Ulkopuoli maalattiin alkukesästä 1954. Sisustus tehtiin vuonna 1956. Sisäpuoli maalattiin 1959. Näyttämön takaseinän maalauksen teki pienviljelijäliiton kouluttaja Kaarlo Vallinharju pitäessään parin viikon kurssia. Rakennus käsitti salin, näyttämön sekä ravintolan.
Toimintaa

Toiminta kansantalolla oli vilkasta. Vappujuhlilla marssittiin, ja marssin jälkeen oli juhla ja illalla tanssit. Juhannusjuhlat olivat monipäiväisiä ja järjestäminen oli kova urakka. Aattoiltana oli kulttuurikilpailu, kuplettilauluja, näytelmiä, lausuntaa ja tanssit aamuneljään. Juhannuspäivänä oli urheilukilpailut Sarivaaran kentällä ja tukkilaiskisat. Juhliin tuli laajalti väkeä aina Kemijärveä myöten. Osuuskauppajuhlissa oli näytelmiä, musiikkia, juhlapuheita ja lopuksi tanssia. Lisäksi näytettiin elokuvia. Kesällä kansantalon pihalla pelattiin lentopalloa. Vilkas toiminta jatkui 1960-luvun puoliväliin asti. 1970-luvun alkuvuosina oli bingotoimintaa, jonka tuloilla uusittiin rakennuksen vesikatto.
Kansantalosta kylätaloksi

Toiminta kansantalolla hiipui 1970-luvun puolivälissä. Talo sai olla tyhjänä ja rapistua parikymmentä vuotta. Kansantaloyhdistys muutettiin 1996 Saijan kylätaloyhdistys ry:ksi ja säännöt uusittiin. Kyläläiset tulivat suoraan jäseniksi ilman muita velvoitteita. Muutamaa vuotta myöhemmin yhdistyksen nimi muutettiin Saijan kyläyhdistys ry:ksi. Määrätietoisella Museoviraston ohjeisiin perustuvalla entisöinti- ja korjausohjelmalla talo saatiin muutamassa vuodessa hyvin lähelle alkuperäistä asua. Samalla kuitenkin parannettiin monia talon ominaisuuksia. Kaikki pinnat uusittiin alkuperäisillä käsittelytavoilla, sähköistys uusittiin kokonaan sekä parannettiin akustiikkaa ja näyttämön valaistusta. Lisää tonttimaata hankittiin vuonna 1999. Talo sai nimekseen Saija-Pirtti.
Uusi toiminta

Kylätalolla on järjestetty tanssikursseja ja esitetty elokuvia ja näytelmiä. Vuodesta 1995 lokakuun alussa on järjestetty vuosittain perinteiset Saijan-päiväjuhlat. Vuodesta 1997 on järjestetty Saijazz-tapahtuma, jossa on mukana ollut eturivin jazzmuusikoita. Saijazz ry on järjestänyt konsertteja pääsiäislauantai-iltana viime vuosina joka toinen vuosi. Koronavuosina Saijazz-tapahtumia jouduttiin perumaan.
Talolla on lisäksi pidetty lukuisia muita tilaisuuksia.
TKK (täsmennyssivu)

TKK voi viitata muun muassa näihin:
TKK, Teknillinen korkeakoulu, entinen yliopisto Espoossa
TKK, mikronesialaisen Chuukin lentoaseman IATA-koodi
TkK, tekniikan kandidaatti, alempi korkeakoulututkinto
TKK, Kuningas Pähkinä, vaasalainen räppäri
TKK, Tampereen Keilakerho, Suomen menestynein keilaseura 2000-luvulla
TKK, tilakeskinen kuutiollinen kiderakenne
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”TKK”, voi hakea sivunnimihaulla, laajalla sivunnimihaulla tai tekstihaulla.
Sweatsuit

| Sweatsuit Nelly |
| --- | --- | --- |

Kokoelmalevyn tiedot
 Äänitetty : 2001-2005
 Julkaistu: 22. marraskuuta 2005
 Tuottaja(t): The Neptunes, Jermaine Dupri, Jazze Pha, Jayson "Ko Ko" Bridges, The Alchemist
 Tyylilaji: rap
 Levy-yhtiö: Universal Records
Muut kannet
 Britannian version kansi
Nellyn muut julkaisut
| Suit 2004 | Sweatsuit 2005 | Brass Knuckles 2008 |
Sweatsuit on rap-artisti Nellyn vuonna 2005 vain Yhdysvalloissa julkaistu kokoelma-albumi. Albumin sisältämät kappaleet on poimittu Nellyn kahdelta aikaisemmalta vuonna 2004 julkaistulta albumilta (Sweat ja Suit), joista kokoelman nimi tuleekin. Albumi sisältää myös kolme uutta kappaletta: uuden singlen "Grillz", singlen "Nasty Girl" Notorious B.I.G.:n albumilta Duets: The Final Chapter ja kappaleen "Tired".
Kappaleet

"Play It Off" (mukana Pharrell) - 3:48
"My Place" (mukana Jaheim) - 5:36
"Over and Over" (mukana Tim McGraw) - 4:13
"Flap Your Wings" - 4:03
"Pretty Toes" (mukana Jazze Pha & T.I.) - 4:29
"She Don't Know My Name" (feat. Snoop Dogg & Ron Isley) - 4:26
"Nobody Knows" (feat. Anthony Hamilton) - 4:36
"Heart of a Champion" (mukana Lincoln University Vocal Ensemble) - 4:30
"Na-NaNa-Na" (featuring Jazze Pha) - 3:59
"Getcha Getcha" (mukana St. Lunatics) - 4:38
"River Don't Runnn" (mukana Murphy Lee & Stephen Marley) - 4:59
"Playa" (mukana Mobb Deep & Missy Elliott) - 3:56
"N Dey Say" - 3:37
"Fly Away" - 4:08
"Grillz" (mukana Paul Wall, Ali & Gipp & Brandi Williams) - 4:31
"Tired" (mukana Avery Storm) - 3:16
"Nasty Girl" (The Notorious B.I.G. mukana Diddy, Nelly, Jagged Edge & Avery Storm) - 4:52
Kappaleet > Britannian kappaleet

"My Place" (mukana Jaheim) - 5:36
"Flap Your Wings" - 4:03
"Play It Off" (mukana Pharrell) - 3:48
"Na-Nana-Na" (mukana Jazze Pha) - 3:59
"Pretty Toes" (mukana Jazze Pha & T.I.) - 4:29
"Getcha Getcha" (mukana St. Lunatics) - 4:38
"She Don't Know My Name" (mukana Snoop Dogg & Ron Isley) - 4:26
"Tilt Ya Head Back" (mukana Christina Aguilera)
"Nobody Knows" (mukana Anthony Hamilton) - 4:36
"N Dey Say" - 3:37
"In My Life" (mukana Avery Storm & Mase)
"Over and Over" (mukana Tim McGraw) - 4:13
Swissport

| Swissport |
| --- | --- |

Kotipaikka:  Opfikon, Sveitsi
Tuotteet:  maapalvelut, rahtipalvelut
Kotisivu:  swissport.com
Infobox OKVirheellinen NIMI-arvo: 
Swissport on 48 maassa toimiva lentoasemien maapalveluyritys. Yrityksen omistanut ranskalainen pääomasijoitusyhtiö PAI Partners myi yhtiön kiinalaiselle HNA Groupille 2,54 miljardilla eurolla heinäkuussa 2015.
Aiheesta muualla

Kuvia tai muita tiedostoja aiheesta Swissport Wikimedia Commonsissa
Samantha Ruth Prabhu

| Samantha Ruth Prabhu |
| --- | --- |
 Samantha vuonna 2022.
Henkilötiedot
Syntynyt: 28. huhtikuuta 1987 (ikä 37) Madras, Tamil Nadu, Intia
Ammatti:  näyttelijä, malli
Puoliso:  Naga Chaitanya  (vih. 2017; ero 2021)
Aiheesta muualla
IMDb 
AllMovie
Samantha Ruth Prabhu (ent. Akkineni, s. 28. huhtikuuta 1987 Madras, Tamil Nadu, Intia), usein pelkästään Samantha, on intialainen malli ja näyttelijä, joka on näytellyt pääasiassa telugun- ja tamilinkielisissä elokuvissa.
Samanthan ensimmäinen elokuva oli vuonna 2010 ilmestynyt telugunkielinen Ye Maaya Chesave, josta hän sai roolisuorituksensa vuoksi paljon elokuvapalkintoja, mukaan lukien parhaan naistulokkaan Filmfare Awards South -palkinnon. Rooleistaan vuoden 2012 telugunkielisessä elokuvassa Eega sekä tamilinkielisessä elokuvassa Neethaane En Ponvasantham Samantha voitti parhaan naisnäyttelijän Filmfare Awards South -palkinnot.
Aiheesta muualla

Wikimedia Commonsissa on kuvia tai muita tiedostoja aiheesta .
Samantha Ruth Prabhu Internet Movie Databasessa. (englanniksi)
Samantha Ruth Prabhu Allmoviessa (englanniksi)
Sarviapilat

| Sarviapilat |
| --- | --- |
 Sinisarviapila (Trigonella caerulea)
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Sarviapilat Trigonella  L.
Katso myös
   Sarviapilat Wikispeciesissä   Sarviapilat Commonsissa 
Infobox OKNimi-testi OK: 
Sarviapilat (Trigonella) on kasvisuku hernekasvien heimossa. Siihen kuuluu 104 lajia. Tunnetuimpia lajeja on maustekasvina käytetty rohtosarviapila (Trigonella foenum-graecum).
Sarviapilalajeja

matosarviapila (Trigonella anguina)
etelänsarviapila (Trigonella balansae)
sinisarviapila (Trigonella caerulea )
sinisarviapila (T. caerulea subsp. caerulea)
rikkasinisarviapila (T. caerulea subsp. procumbens)
rohtosarviapila (Trigonella foenum-graecum)
keltasarviapila (Trigonella glabra)
komeasarviapila (Trigonella grandiflora)
kultasarviapila (Trigonella hierosolymitana)
tähtisarviapila (Trigonella stellata)
Trigonella spinosa
Suomessa on tavattu luonnonvaraisena joitain sarviapilalajeja, muun muassa sinisarviapilaa, satunnaisina ja hyvin harvinaisina tulokaskasveina.
Aiheesta muualla

Finto: Kassu – Kasvien suomenkieliset nimet: Sarviapilat (Trigonella)
Suomen Lajitietokeskus: Sarviapilat – Trigonella
ITIS: Trigonella (englanniksi)
United States Department of Agriculture (USDA): Trigonella (englanniksi)
Flora of China: Trigonella (englanniksi)
TJX Companies

| The TJX Companies, Inc>  |
| --- | --- |

Yritysmuoto:  pörssiyhtiö
Osake:  NYSE: TJX
ISIN:  US8725401090
Perustettu:  1956 (Zayre)
Kotipaikka:  Framingham, Massachusetts, USA
Toimiala:  vähittäiskauppa
Tuotteet:  vaatteet korut jalkineet kodintekstiilit kodintarvikkeet
Liikevaihto:  26 miljardia USD (2012)
Henkilöstö:  160 000
Kotisivu:  www.tjx.com
Infobox OKVirheellinen NIMI-arvo: 
The TJX Companies, Inc. on yhdysvaltalainen tekstiili- ja kodintarvikekauppojen ketju. Se on syntynyt vuonna 1956 perustetusta Zayre-halpatavarataloyhtiöstä, joka perusti T.J.Maxx -ketjun 1976 ja BJ's Wholesale Clubin 1984. Vuonna 1988 Zayre-ketju myytiin Ames-tavarataloyhtiölle ja T.J.Maxxin uudeksi nimeksi tuli The TJX Companies, Inc.
TJX-yhtiön ketjuja Yhdysvalloissa ovat T.J.Maxx, HomeGoods, Marshalls ja Sierra Trading Post. Kanadassa se toimii ketjuina Winners, HomeSense ja Marshalls. T.J.Maxx -ketju toimii myös Britanniassa, Saksassa ja Puolassa.
Käännös suomeksi
Taika-uudistukset

Taika-uudistukset (jap. 大化の改新, Taika no kaishin) olivat Japanissa vuoden 645 vallankaappauksen jälkeen toteutettuja uudistuksia, joissa maahan luotiin Tang-dynastian Kiinaa mukaillen keskitetty, keisarin johtama hallinto. Uudistuksia johtivat vaikutusvaltaisen Soga-klaanin syrjäyttäneet kruununprinssi Naka no Ōe, joka nousi myöhemmin valtaan keisari Tenjinä, ja Nakatomi no Kamatari. Niissä otettiin käyttöön myös Kiinan mallin mukaiset aikakausinimet (nengō). Ensimmäinen, keisari Kōtokun valitsema aikakausinimi olikin Taika eli kirjaimellisesti ’suuri muutos’.
Ennen uudistuksia Japanin politiikkaa oli hallinnut omavaltainen Soga-klaani, jonka juonittelujen ja vallanhimon kohteeksi joutui esimerkiksi vuonna 643 murhattu prinssi Yamashiro no Ōe. Naka no Ōe ja Nakatomi no Kamatari onnistuivat kuitenkin surmaamaan klaanin johtajan Soga no Irukan, ja valtaan nostettiin uusi keisari Kōtoku. Naka no Ōesta tehtiin kruununprinssi ja Nakatomi no Kamatarista sisäministeri, mikä mahdollisti laajamittaiset uudistukset. Suuria muutoksia hallintoon tehtiin lähes välittömästi: yksityinen maanomistus kiellettiin, päätettiin uudesta verojärjestelmästä, joka perustui maankäytön sijaan väestötietoihin, aloitettiin väestönlaskenta ja perustettiin uusia, keisarille vastaavia hallintoelimiä sekä pääkaupunkiin että provinsseihin. Maassa aloitettiin myös uuden tieverkoston rakentaminen. Monet vastaperustettuihin valtion elimiin palkatut virkamiehet olivat saaneet koulutuksensa Tang-dynastian Kiinassa.
Taika-uudistukset olivat huolella toteutettuja. Laajuudessaan niitä on verrattu 1 200 vuotta myöhemmin toteutettuun Meiji-restauraatioon.
Suomen valtiosääntöoikeudellinen seura

Suomen valtiosääntöoikeudellinen seura on suomalainen oikeustieteellinen yhdistys. Seuran tarkoituksena on koota yhteen valtiosääntöoikeuden tutkijoita ja muita harrastajia, edistää valtiosääntöoikeudellista tutkimusta ja kehittää valtiosääntöoikeutta lainsäädännössä ja käytännössä demokratian, oikeusvaltioperiaatteen, kansainvälisten ihmisoikeusasiakirjojen, kotimaisen perusoikeusjärjestelmän sekä Euroopan unionin perusoikeuskirjan hengessä.
Suomen valtiosääntöoikeudellinen seura perustettiin vuonna 1982. Seura on International Association of Constitutional Law (IACL) ‐järjestön Suomen osasto sekä Tieteellisten seurain valtuuskunnan jäsen. Tarkoituksensa toteuttamiseksi seura on järjestänyt kokouksia, symposiumeja ja konferensseja sekä lähettänyt edustajia kansallisiin ja kansainvälisiin valtiosääntöoikeutta käsitteleviin tilaisuuksiin.
Suomen valtiosääntöoikeudellinen seura on ylläpitänyt vuodesta 2013 alkaen Perustuslakiblogia, jossa julkaistaan asiantuntijakirjoituksia suomalaisten valtiosääntökäytäntöjen nykytilasta, perus- ja ihmisoikeuksien soveltamiskäytännöistä sekä eurooppalaisen valtiosääntökehityksen keskeisistä piirteistä. Blogin perustivat kesällä 2013 Helsingin yliopiston valtiosääntöoikeuden professori Tuomas Ojanen, valtiosääntöoikeuden dosentti Juha Lavapuro ja European University Instituten kansainvälisen oikeuden ja ihmisoikeuksien professori Martin Scheinin. Blogin vastaavana toimittajana toimii nykyään Itä-Suomen yliopiston sosiaalioikeuden yliopistolehtori Pauli Rautiainen. Vuonna 2020 Oikeuspoliittinen yhdistys Demla myönsi Perustuslakiblogille Oikeudenturvaaja-tunnustuksen perus- ja ihmisoikeuksien sekä oikeusvaltioperiaatteen toteutumisen puolesta tehdystä työstä.
Sämpylä

Sämpylöitä
Tyypillisiä itävaltalaisia sämpylöitä
Nakkisämpylä kurkulla
Sämpylä on pienikokoinen, tavallisesti pitkänomainen tai pyöreä leipä. Sämpylän koko ja ulkomuoto voivat vaihdella valmistustavan mukaan. Sämpylän täytteenä käytetään usein juustoa, makkaraa, kurkkua, salaattia ja tomaattia sekä myös keitettyjä tai paistettuja kananmunia.
Alkuaan sämpylät leivottiin vehnäjauhoista, mutta myöhemmin niihin on käytetty mitä tahansa leipiin sopivaa jauhoa tai varta vasten niihin tarkoitettuja sämpyläjauhoja. Sämpylätaikinaan voi sekoittaa myös vaikkapa porkkanaraastetta tai siemeniä.
Muut sämpyläpohjaiset tuotteet

Jos sämpylän väliin lisää nakin, muodostuu nakkisämpylä, josta käytetään usein myös sen englanninkielistä nimitystä hot dog eli "hodari". Nakkisämpylän välissä käytetään täytteinä usein kurkkusalaattia, sinappia, majoneesia ja ketsuppia.
Jos sämpylän väliin laittaa esimerkiksi jauheliha- tai kananlihapihvin, muodostuu hampurilainen. Hampurilaisen täytteenä käytetään usein salaattia, sinappia ja ketsuppia sekä joskus myös paistettuja kananmunia.
Aiheesta muualla

Kuvia tai muita tiedostoja aiheesta Sämpylä Wikimedia Commonsissa
Suuri Kantōn maanjäristys

Maanjäristyksen jälkeinen kuva Jokohamasta.
Suuri Kantōn maanjäristys (jap. 関東大震災, Kantō daishinsai) tapahtui 1. syyskuuta 1923 Japanissa, Tokion ja Jokohaman alueella. Järistyksen jälkeen puhkesi levottomuuksia, joissa väkijoukot tappoivat alueella olleita korealaisia. Myös Japanin hallitus käytti tilaisuutta hyväkseen ja surmasi useita poliittisia vastustajiaan.
Järistys

Maanjäristys tuhosi merkittäviä osia Tokiosta ja Jokohamasta, ja noin 140 000 ihmistä sai surmansa. Järistyksen voimakkuus oli 8,3 Richterin asteikolla ja se kesti neljästä kymmeneen minuuttia. Järistys tapahtui puolenpäivän aikaan, jolloin moni oli kotona valmistamassa lounasta; tällöin kävi niin, että kaatuneista liesistä alkaneet tulipalot lisäsivät tuhon määrää. Järistyksen tuho, sen kohteeksi joutuneilla alueilla, oli niin perusteellinen, että se vaikutti alueen elinkeinorakenteeseenselvennä.